Συζήτηση:ΑΕΚ Αθηνών 2013-14 (ποδόσφαιρο)/Πρόταση διαγραφής

message: *  Διαγραφή Αν και αυτή η σεζόν διαφέρει από τις άλλες στο γεγονός ότι η ΑΕΚ έπεσε στη Γ' Εθνική, και η πρώτη φορά στην ιστορία της που δεν αγωνίζεται στην Α΄ Εθνική, τα διοικητικά της ΑΕΚ που πάντα έχουν ενδιαφέρον και την κατάθεση σχεδίου για το νέο γήπεδο, οι αναφορές είναι οι αναφορές ρουτίνας. Μη εγκυκλοπαιδικό. --C Messier 09:34, 18 Δεκεμβρίου 2013 (UTC)
 Διαγραφή Συμφωνώ απόλυτα με όσα αναφέρει παραπάνω ο Σε Μεσιέ... Όσο δεν υπάρχει βελτίωση στο θέμα των αναφορών τόσο θα επιμένω στη διαγραφή αυτού του λήμματος...--  Montjoie-Saint-Denis !!! sus aux faux-nez !!! 13:25, 6 Ιανουαρίου 2014 (UTC)
* διαγραφή Με βάση όσα αναφέρει ο C messier--MARKELLOSΑφήστε μήνυμα 21:02, 5 Φεβρουαρίου 2014 (UTC)
 Διατήρηση έως το Σεπτέμβριο και την έναρξη της επόμενης αγωνιστικής περιόδου. Να διαγραφεί τότε, εάν εξακολουθεί να μην έχει εμπλουτιστεί με αποτελέσματα, συμμετοχές κλπ, στο πρότυπο των αντίστοιχων λημμάτων στις ξενόγλωσσες εκδόσεις της Βίκι. Το λήμμα δεν εμπίπτει στα κριτήρια ταχείας διαγραφής, εφόσον στην Επιχείρηση Ποδόσφαιρο υπάρχει ειδική κατηγορία ΠΕΡΙΟΔΟΙ ΟΜΑΔΩΝ - πόσο μάλλον όταν πρόκειται για το μοναδικό που έχει υποστεί επεξεργασία (έστω και σε επίπεδο έναρξης). Αντίθετα, εμπίπτει σαφώς στα κριτήρια της Πολιτικής Διαγραφής σχετικά με τα λήμματα που ΔΕΝ χρήζουν διαγραφής, και συγκεκριμένα ως: "Ένα ελλιπές λήμμα - stub" και "Λήμμα που θέλει επιμέλεια".
Διαγράφοντάς το έτσι απλά, αποθαρρύνεται τόσο ο δημιουργός του, όσο και οι άλλοι δυνητικοί συνεισφέροντες, από το να το επεκτείνουν και ενημερώνουν. Κυρίως όμως, με τη διαγραφή του θα πάψει να λειτουργεί ως παρακίνηση και προτροπή για την ανάπτυξη λημμάτων σχετικά με την αγωνιστική περίοδο 2013-14 και των άλλων ποδοσφαιρικών συλλόγων - μία τεράστια έλλειψη της ελληνικής Βίκι (για εκείνους της Α' Εθνικής γενικότερα - άσε δε των δύο δημοφιλέστερων ειδικότερα).
Επίσης, πλήρως αβάσιμη η αιτίαση (ευτυχώς αναιρέθηκε από άλλον, με τον ίδιο το χρήστη να μην έχει ενδιαφερθεί ακόμα να ψηφίσει) περί μη-εγκυκλοπαιδικότητας του λήμματος επειδή "δεν έχει κάτι αξιοσημείωτο η σεζόν... πλην υποβιβασμού στην Γ΄ Εθνική είναι... ρουτίνα...", καθώς η κατηγορία δεν ονομάζεται ΑΞΙΟΣΗΜΕΙΩΤΟΙ ΠΕΡΙΟΔΟΙ ΟΜΑΔΩΝ, αλλά αφορά σε κάθε σεζόν.
Τελικά, καλό είναι να μην κρίνουμε ένα λήμμα μόνο από τις προθέσεις/προσπάθεια/συνεισφορά του δημιουργού του (οπαδικοί/μικρή/μηδενική εν προκειμένω), αλλά και με μία ολικότερη οπτική στο κατά πόσον μπορεί αυτό να προσφέρει περαιτέρω στη Βίκι (ως πρώτο σε μία σειρά λημμάτων, ως παράδειγμα για παρόμοια κλπ). --Στέλιος Πετρουλάκης (συζήτηση) 19:43, 7 Φεβρουαρίου 2014 (UTC)
replies: text: Είναι αντιγραφή από το λήμμα της ΑΕΚ, ενότητα ιστορία, και μάλιστα κακογραμμένη (χωρίς καμία μορφοποίηση). Ο χρήστης που το αναίρεσε ήταν ο χρήστης που άρχισε την εδώ συζήτηση, εγώ . O λόγος που έχει προταθεί είναι ότι είναι μη εγκυκλοπαιδικό, όχι επειδή είναι σταμπ. --C Messier 15:42, 8 Φεβρουαρίου 2014 (UTC)
Μα εννοείται ότι, σύμφωνα με την Πολιτική, δεν θα μπορούσε να προταθεί για διαγραφή ως stub ή ως αμορφοποίητο ή ελλείψει αναφορών (αν και παραπάνω ψηφίστηκε να διαγραφεί για αυτόν ακριβώς τον τελευταίο λόγο — άρα μήπως η ψήφος πρέπει να θεωρηθεί άκυρη;). Εννοείται ότι μόνο ως μη εγκυκλοπαιδικό θα μπορούσε να προταθεί.
Όμως, γίνεται 1.000άδες χρήστες να ασχολούνται σε 10άδες εκδόσεις της Βίκι για 100άδες ανάλογα λήμματα  παγκοσμίως που είναι μη εγκυκλοπαιδικά; Πόσο μάλλον για συλλόγους της Αρμενίας, του  Αζερμπαϊτζάν ή της Μολδαβίας και μάλιστα σε ξενόγλωσση έκδοση από αυτές των χωρών τους (κάπου εκεί παράτησα το ψάξιμο για να μην απογοητευτώ περισσότερο από την έλλειψη αντίστοιχων λημμάτων στη δική μας). Ειδικά  το τελευταίο όχι μόνο δεν πήγε προς διαγραφή, αλλά ούτε καν προτάθηκε για τέτοια, παρότι αφορά στην προηγούμενη χρονιά και βρίσκεται ακόμη σε επίπεδο έναρξης! Επομένως δεν τίθεται θέμα εγκυκλοπαιδικότητας για το λήμμα της ΑΕΚ 2013-14 (δηλαδή συζητάμε χωρίς αντικείμενο).
Το μόνο στοιχείο για το αντίθετο είναι ότι... δεν υπάρχουν αντίστοιχα λήμματα στην ελληνική Βίκι (ενώ θα έπρεπε). Και εμείς, ενώ υφίσταται η κατηγορία ΠΕΡΙΟΔΟΙ ΟΜΑΔΩΝ και μάλιστα εντάχθηκε στο Πρότυπο:Ελληνικό ποδόσφαιρο 2013-14, πάμε να διαγράψουμε το πρώτο λήμμα που (σαφώς σε μαύρα χάλια) επιχειρήθηκε να δημιουργηθεί σε αυτήν; Αντί να το ενθαρρύνουμε ή έστω να διορθώσουμε ότι χαλάει την αισθητική μας; Ας διαγραφεί μόνο όταν έχουν εξαντληθεί τα χρονικά περιθώρια βελτίωσής του (κι αυτό υπό αίρεση), ενώ ενδιάμεσα ας αφαιρεθούν όποια σημεία του χρειάζεται. 
ΥΓ C Messier, δεν αναφέρθηκα σε σένα που έκανες την αναίρεση, αλλά στο χρήστη που πρωτοδιατύπωσε τα περί μη εγκυκλοπαιδικότητας και ευτυχώς δεν ψήφισε (μάλλον αντιλήφθηκε, κατόπιν δεύτερης σκέψης, ότι αυτή δεν στέκει).--Στέλιος Πετρουλάκης (συζήτηση) 19:00, 8 Φεβρουαρίου 2014 (UTC)
|}
thread_title:  [[ΑΕΚ Αθηνών 2013-14 (ποδόσφαιρο)]]